./data/phi1014/phi002/phi1014.phi002.perseus-lat1.xml
Ter fortem    pater in aciem quarto uolentem exire retinet;    nolentem abdicat     Quod patriae superest patri uindico  O me filio    pugnante iam lassum! Iam pro te nescio, quid etiam    lex timet  Miraris si quod legi satis est, patri nimis   est? Causa mihi abdicandi est ne sine filio    uiuam  Abdicatio mea in potestate abdicati est     Optimus uirtutis finis est antequam deficias desinere     Lex quoque in ter uiro forti aut diffidit aut    consulit    Pars altera  Certe abdicatis pugnare licet  Pudet    me, ter uicti militant  Senator post sexagesimum    et quintum  annum in curiam uenire non    cogitur nec uetatur  Quicquid honoris nomine datur,    in utramque partem licet; alioqui desinit praemium    esse cui necessitas iniungitur  Otium imperas    animo non otioso  Tumultus exortus est; in me    omnium ciuium diriguntur oculi et adhuc, uerum    dicendum est, nihil mihi patria debet: numquam    pugnaui nisi coactus  adhuc militia mea legis munus    est  Athenienses abdicato uicerunt duce  Quantum    interest! ille abdicationem uirtute deleuit, ego    merui